Lolland-Falsters Stifts-Tidende, 1844-10-14
Jndenlandske Efterretninger. Collegialtidenden, meddeler følgende Beretninger: "Jblandt de Deputerede ved Østifternes Provindsialstænder have følgende indberettet, at de ere forhindrede fra at give Møde ved den forestaaende Stænderforsamling: For Kjøbenhavn. Den 2den 8de, 9de, og 12te Deputerede, Etatsraad, Bankdirectør Hvidt, Grosserer A. Hansen, Capitain og Fattigdirecteur Herforth og Comitteret i det kongelige General=Toldkammer- og Commerce-Collegium, Justitsraad Feddersen. Af de forhaander værende 9 Suppleanter have den 2den, 4de, 5te, 6te og 8de, nemlig Jernstøber Lunde, Grosserer Owen, Etatsraad Treschow, Capit. og Grosserer Borgen og Urtekræmmer Øst undskyldt sig, hvorimod de 4 øvrige, Directeur Duntzfeldt, Agent, Silke og Klædehandler Lund, Uhrmager Kyhl og Landsover- samt Hof- og Stadsrets-Procurator Ring, agte at møde. – For de øvrige Kjøbstæder, Den Deputerede for det 6te District, Kammerherre, Generalkrigscommissair Abrahamson. J hans Sted er Suppleanten, Etatsr. Herredsfoged Knudsen i Odense indkaldt. – Den Deputerede for det 7de District, Agent Bruun. Da Suppleanten, Kjøbmand Muus, definitivt er fratraadt, er der (under 1ste August d. A.) givet Ordre til Foretagelse af nyt Valg paa en Suppleant, men dette er endnu ikke tilendebragt. – Af Sædegaardseiernes Valgclasse. a) J Sjællands Stift: den 2den og 9de Deputerede Etatsraad Estrup til Kongsdahl og Godseier Neergaard til Førslevgaard. J deres Sted ere de tvende første Suppleanter, Kammerherre, Grev Holck Winterfeldt, til Rosendal og Hofjægermester Raben til Lekkendegaard indkaldte. b) Den første Deputerede forSædegaardseierklassen i Lollands=Falsters Stift, Kammerherre, Baron Rosenern Lehn, Besidder af Baroniet Guldborgland, har allerede inden Stændernes Sammenkaldelse indberettet, at han er forhindret fra at møde, og da det samtidig dermed blev anmeldt, at den eneste Suppleant, Justitsraad Wil hjelm til Øllingsøegaard, ikke kunde give Møde blev der af Cancelliet foranstaltet nyt Valg til Besættelsen af de tvende vacante Suppleantpladser. Ved det derefter foretagne Valg faldt de fleste Stemmer paa Kammerherre, Grev Knudt til Grevskabet Knuthenborg, der altsaa vil have at indtræde i den forestaaende Stænderforsamling. c) J Fyens Stift den 3die og 5te Deputerede, Propr. Langkilde til Juelskov og Kammerjunker Oberstlieuten. Schöller til Margaard. De tre første Suppleanter, Kammerherre, Baron Holsteen-Lehn til Hvidkilde, Proprietair Dons til Hesselagergaard og Kammerh., Grev Schaffalitzskyde Muckadell til Grevskabet Muckadell, have undskyldt sig hvorimod den 4de og 5te Suppleant Kammerraad Hillerup til Bramstrup og Justitsraad Lindegaard til Lykkesholm møde. – Af de mindre Landeiendomsbesidderes Valgclasse. Den Deputerede for det 14de District, Procurator Boesgaard, der tidligere til Cancelliet har indberettet, at han muligen vilde blive nødsaget til at udeblive fra eller forlade den forestaaende Stænderforsamling, har nu, i en den kongelige Commissarius ved dennes Tilbagekomst fra Viborg (den 24de September) tilhændekommen Skrivelse, difinitivt erklæret, at han ikke kan møde. Jfølge en fra vedkommende Valgdirecteur indhentet Erklæring er Suppleanten, Møller Fabricius, ikke for Tiden med tinglæst Adkomst i Besiddelse af nogen Eiendom, der kunde begrunde hans Valgbarhed, og han vil følgelig ikke kunne møde. Men ligesom der, saalænge det ikke var givet, at den Deputerede ikke kunde give Møde, ikke blev fundet Anledning til at foranstalte nyt Valg af en Suppleant, saaledes vilde et saadant nu, efterat Tiden er saa lang fremrykket, ikke med Nytte kunne iværksættes. Jøvrigt er det heller ikke af Valgdirecteuren oplyst, om ikke muligen Møller Fabricius maatte være i det Tilfælde, at han ved at erhverve ny Eiendom i Medfør af Forordningen af 15de Mai 1834 §6: kan holde det paa ham faldne Valg i Kraft. Endelig har den Deputerede for det 15de Landdistrict, Proprietair Hansen, anmeldt, at han har solg den Eiendom, hvorpaa hans Valgbarhed grundede sig. Som Følge deraf er Suppleanten, Arvefæster Schroll af Hillerslev Sogn indfaldt.